星期六約咗朋友去銅鑼灣行街，緊係要醫咗肚先搏殺，食拉麵就最快最醫到肚，於是行入嚟登龍街，大把選擇！12點幾嚟到，見到金田家好似幾出名，又冇乜人排隊，就入去試下，叫咗個叉燒拉麵，同埋餃子。食拉麵第一件事緊係要試湯底啦，拉麵嘅湯底都幾濃郁，又唔會太漏，都幾好，叉燒就普普通通，不過都夠林身，麵係幼麵，可能我有私心鍾意食幼麵同呢隻湯底，所以覺得幾好味！另外再叫咗碟餃子，餃子都唔錯，熱辣辣，皮都夠脆，唔錯！